The Sixth Sense สื่อรักสัมผัสหัวใจ

The Sixth Sense สื่อรักสัมผัสหัวใจ เป็นละครโทรทัศน์ที่สร้างขึ้นจากนิยายชุดที่มีชื่อเดียวกัน ผลิตโดยบริษัท ชลลัมพี โปรดักชัน จำกัด และออกอากาศทางสถานีวิทยุโทรทัศน์ไทยทีวีสีช่อง 3 โดยมีทั้งหมด 2 ซีซัน ออกอากาศตั้งแต่วันที่ 1 กันยายน – 14 ตุลาคม พ.ศ.2555 และตั้งแต่วันที่ 29 กันยายน – 29 พฤศจิกายน พ.ศ. 2556 ตามลำดับ
เรื่องย่อ.
หญิงสาวที่เกิดวัน เดือน ปีเดียวกัน และมีสัมผัสที่หกทั้ง 5 คน ได้แก่ ญาณิน กรรณา สุคนธรส กรรัมภา และ เนตรสิตางศุ์ ได้รวมกันตัวเปิดบริษัทกำจัดวิญญาณที่มีชื่อว่า บริษัท "The Sixth Sense" โดยเรื่องราวจะเล่าถึงการที่ทั้งห้าคนต้องรับผิดชอบกำจัดวิญญาณให้แก่ลูกค้าที่มาใช้บริการ ซึ่งซีซันแรกจะกล่าวถึงเพียง 3 เรื่อง ได้แก่ ญาณสื่อรัก เล่ห์บ่วงมนตรา และ เปลวไฟในสายลม และซีนซันที่สองกล่าวถึง 3 เรื่องแรกรวมถึง 2 เรื่องที่เหลือ คือ กับดักรักลวง และ มายาร้อยใจ
ญาณสื่อรัก.
ซีซัน 1.
ญาณิน หญิงสาวที่เกิดคนแรกสุดในบรรดาหญิงสาวทั้ง 5 คน มีสัมผัสพิเศษคือสามารถสื่อสารกับวิญญาณโดยการเข้าญาน และสามารถเข้าญานได้อย่างรวดเร็วเพียงแค่หลับตา เธอได้รับมอบหมายให้ดูแลลูกค้าของบริษัทที่ชื่อ ติณห์ หนุ่มลูกครึ่งเจ้าของรีสอร์ท ที่ถูกวิญญาณของคุณปู่รบกวน และยังมีเรื่องราวเกี่ยวกับรีสอร์ทคู่แข่งของติณห์อีกด้วย
นักแสดงมีดังนี้
ซีซัน 2.
ในซีซันนี้จะกล่าวถึงเรื่องราวภายในรีสอร์ทของติณห์เป็นหลัก เบญจา หญิงสาวที่ประสบอุบัติเหตุจนความจำเสื่อม ทำให้ติณห์และญาณินพากลับมาดูแลที่รีสอร์ท มิรันตี แม่ของติณห์เพิ่งกลับมาจากต่างประเทศซึ่งเป็นคนที่ไม่เชื่อเรื่องผีและวิญญาณ ทำให้มีความเกลียดชังและไม่พอใจที่ติณห์คบกับญาณิน เพราะคิดว่าญาณินเป็นพวกต้มตุ๋น เธอจึงรู้สึกเอ็นดูเบญจามากกว่า ภายหลังมีนักลงทุนรีสอร์ทคนใหม่ของติณห์ที่มีชื่อว่า มิสเตอร์รอบบี้ คิดส์ แม่ของเขาหลงใหลมิสเตอร์รอบบี้ คิดส์มาก ติณห์กับญาณินจึงต้องร่วมมือกันเพื่อพิสูจน์ให้มิรันตีเห็นความจริงที่เบญจาและรอบบี้ คิดส์ปิดบังอยู่
กับดักรักลวง.
ซีซัน 2.
กรรณา หญิงสาวคนที่สองที่มีสัมผัสพิเศษในการได้ยินเสียงวิญญาณ เธอจึงมีอุปกรณ์ประจำตัวคือหูฟัง เพื่อป้องกันเสียงของวิญญาณเร่ร่อนตามที่สาธารณะ กรรณาได้รับมอบหมายให้ช่วยกำจัดวิญญาณที่ติดตามดร.แผนยุทธ ทำให้เธอได้พบกับเพื่อนตอนเด็กที่ชื่อ โจ้ อีกครั้ง
เล่ห์บ่วงมนตรา.
ซีซัน 1.
สุคนธรส หญิงสาวผู้เป็นแม่หมอประจำบริษัท มีสัมผัสพิเศษคือสามารถได้กลิ่นของวิญญาณได้ เธอต้องรับผิดชอบลูกค้าที่ชื่อ ไตรรัตน์ ลูกชายครอบครัวคนจีนที่ร่ำรวยครอบครัวหนึ่ง เขาต้องการให้เธอช่วยครอบครัวของเขาให้เลิกงมงายและหลงเชื่อลัทธิของ หมอผีสมคิด
ซีซัน 2.
สุคนธรสและไตรรัตน์ได้แต่งงานเป็นสามีภรรยา และย้ายมาอยู่บ้านเดียวกันแล้ว แต่ยังมีเรื่องราวของวิญญาณเด็กน้อย โบตั๋น ซึ่งเป็นน้องสาวของไตรรัตน์ที่มีบ่วงอยู่ สุคนธรสจึงต้องทำให้วิญญาณของน้องหมดห่วงและไปเกิดให้ได้
มายาร้อยใจ.
ซีซัน 2.
กรรัมภา ลูกคุณหนูสาวไฮโซที่ใส่ถุงมือตลอดเวลา เป็นเพราะเธอสามารถย้อนนึกถึงเรื่องราวช่วงหนึ่งในอดีตของสิ่งนั้นได้ และเป็นแฟนคลับของนักแสดงเกาหลีที่ชื่อ พัก จุน-จี ซึ่งตามจริงแล้วเขาเป็นคนไทย โดยเขาโดนวิญญาณตามเข้าฝันทำให้นอนไม่หลับ เมื่อเขาได้มาถ่ายทำละครที่เมืองไทย เขาจึงมาเป็นลูกค้าของบริษัท The Sixth Sense นอกจากนี้ยังต้องกลับมารับสมบัติของ คุณย่าพิมพ์พิลาศ ที่ได้ตายอย่างมีเงื่อนงำอีกด้วย
เปลวไฟในสายลม.
ซีซัน 1.
เนตรสิตางศุ์ หญิงสาวที่เรียบร้อย อ่อนต่อโลก น่าทะนุถนอม และขี้กลัวที่สุดนบรรดา 5 สาว ดวงตาของเธอสามารถมองเห็นวิญญาณได้ ดังนั้นไม่ว่าจะไปไหนจะเห็นเธอใส่แต่แว่นตาสีดำ เนตรสิตางศุ์เป็นน้องสาวหัวแก้วหัวแหวนของ ณัฐเดช ตำรวจหนุ่มฝีมือดี เขาไม่ค่อยถูกกับตำรวจนิติเวชนายหนึ่งที่ชื่อ วรวรรธ เพราะคิดว่าเขาเคยแย่งแฟนสาวของตนไป แต่ทั้งสามคนกลับต้องมาร่วมงานกันในการหาความจริงของการเสียชีวิตของนักแสดงละครเวทีที่ชื่อ ใบหม่อน
ซีซัน 2.
สุพิชชา อดีตแฟนเก่าของณัฐเดช และวรวรรธได้กลับเข้ามาในชีวิตของณัฐเดชอีกครั้ง เธอหลอกใช้ของณัฐเดชเพื่อที่จะกลับเข้าไปใกล้กับวรวรรธ เมื่อไม่สมดังใจปรารถนา เธอจึงหันไปร่วมมือกับเบญจาเพื่อกำจัด เนตรสิตางศุ์ คนรักของวรวรรธ